**Vstúpte do sveta Gertrud Wurmovej a vydajte sa na cestu samurajky.**

**Lifestylový online projekt a Klub globálneho sesterstva**

**pre ženy {a mužov, ktorých tento svet zaujíma}**

**je oddnes dostupný online**

**Tlačová správa**

Bratislava 15. september 2022

Predstavujeme čitateľskej verejnosti pilotnú časť lifestylového online projektu pre ženy [*Príbehy a peripetie Gertrud Wurmovej*](https://www.martistrak.sk/pribehy-a-peripetie-gertrud-wurmovej/) a e-publikáciu na stiahnutie ZDARMA [*Prípadová štúdia Gertrud Wurmovej alebo Ako odhaliť toxický vzťah hneď v zárodku*](https://www.martistrak.sk/pripadova-studia-gertrud-wurmovej/). Autorkou kreatívnej idey, koncepcie a textov, ako aj výberu kľúčovej ilustrácie hlavnej hrdinky projektu od britského maliara Johna Williama Godwarda je medzinárodne ocenená autorka [Martina Straková](https://www.martistrak.sk/o-autorke/).



**O projekte v skratke**


Cieľom projektu je poskytnúť čitateľkám zmysluplnú zábavu a odľahčenie od každodenných stresov, sprostredkovať im pocit spolunáležitosti, sesterstva   
a solidarity medzi ženami, zároveň oživiť spomienku na britského maliara   
[Johna Williama Godwarda](https://www.martistrak.sk/john-william-godward/) a predstaviť tvorbu slovenskej umelkyne, grafickej dizajnérky a ilustrátorky [Michaely Šálovej](https://www.martistrak.sk/michaela-salova/).

Gertrud Wurmová a ďalšie postavy, ktoré sa vyskytujú v texte, sú dielom fikcie. Akákoľvek podobnosť s reálnymi osobami je čisto náhodná.

**Čo e-kniha ponúka**

[*Prípadová štúdia Gertrud Wurmovej alebo Ako odhaliť toxický vzťah hneď v zárodku*](https://www.martistrak.sk/pripadova-studia-gertrud-wurmovej/) sa venuje odhaľovaniu a pomenovaniu výstražných signálov možnej patológie vzťahu hneď v počiatočnom štádiu. Ponúka autentický príbeh o stroskotanom vzťahu Gertrud Wurmovej a [Iksa Ypsilona](https://www.martistrak.sk/iks-ypsilon/), ktorý vniesol do Gertrudinho života nevídaný stres a zmätok a negatívne ovplyvnil Gertrudinu psychickú rovnováhu a životný balans.

V skratke pomenúva povahu čudného vzťahu od počiatku poznačeného dvojznačnosťou. Ponúka náčrt odpovedí na otázku, prečo Gertrud nedbala na varovné signály priam hmatateľnej disfunkčnosti a následnej toxicity novo sa rozvíjajúceho partnerstva, a prináša niekoľko bonusových písomných cvičení, ako zostať pevne zakotvená vo svojej predstave a nedať sa ovplyvniť chorobnými projekciami partnera.



**Kto je Gertrud Wurmová?**

**Gertrud Wurmová**

je tmavovláska s hnedými očami, štyridsiatnička a single.

**Má rada**

život (a vie si ho užívať), dobré jedlo (variť nevie, no dobré jedlo vyhľadáva a oceňuje), kvalitné umenie a kvalitný sex.

**Osobná filozofia života GW:**

*kreatívny hedonizmus*,   
proces vnímania aktuálneho pôžitku bez pocitu viny →

aktívny priestor nikdy sa nekončiaceho sebarozvoja

**Obľúbené farby:**

biela a všetky odtiene zelenej

**Obľúbený kvet**– **grafický symbol GW:**

žltá ruža

## Obľúbený strom a vôňa:

lipa malolistá a jej vôňa

## Znamenie horoskopu:

Blíženci

## Šťastné číslo:

8

## Profesia:

prekladateľka a tlmočníčka na voľnej nohe

## Alma mater:

Freie Universität v Berlíne

## Kuriozita Gertrud Wurmovej:

zbiera nálepky (a to aj nálepky z banánov a iného ovocia), miluje porcelánové solitéry, ktoré má vystavené vo vitríne, kde nechýba ani zbierka miniatúrneho porcelánového riadu pre bábiky.

**Kto je za projektom?**

[Martina Straková](https://www.martistrak.sk/o-autorke/): autorka kreatívnej idey, koncepcie a textov projektu, ako aj výberu kľúčovej ilustrácie hlavnej hrdinky Gertrud Wurmovej od J. W. Godwarda.

[Michaela Šálová](https://www.martistrak.sk/michaela-salova/): autorka strategickej grafickej koláže Gertrud Wurmovej, jej variácií a ostatných grafických komponentov projektu.

[John William Godward](https://www.martistrak.sk/john-william-godward/): autor hlavnej ilustrácie protagonistky Gertrud Wurmovej. Online projekt je zároveň oživením jeho pamiatky.

E-kniha [*Prípadová štúdia Gertrud Wurmovej alebo Ako odhaliť toxický vzťah hneď v zárodku*](https://www.martistrak.sk/pripadova-studia-gertrud-wurmovej/)vychádza vo vydavateľstve [Mladé topole](https://www.mladetopole.sk/), ktoré spája ľudí s kreatívnym duchom, so slobodným a otvoreným myslením, ľudí hľadajúcich priestor na sebarealizáciu, ktorým nie je ľahostajné ich okolie a životné prostredie.

Link projektu *Príbehy a peripetie Gertrud Wurmovej* na domovskej webovej stránke autorky: <https://www.martistrak.sk/pribehy-a-peripetie-gertrud-wurmovej/>

Link e-knihy *Prípadová štúdia Gertrud Wurmovej alebo Ako odhaliť toxický vzťah hneď v zárodku*: <https://www.martistrak.sk/pripadova-studia-gertrud-wurmovej/>

*Príbehy a peripetie Gertrud Wurmovej* na sociálnej sieti: <https://www.facebook.com/gertrud.wurmova/>

**Kontakt s médiami a novinárskou obcou:**

Ing. Mária Špiriaková

PR manažérka, Mladé topole, o. z.

E-mail: [maria.mladetopole@gmail.com](mailto:maria.mladetopole@gmail.com)

[www.mladetopole.sk](http://www.mladetopole.sk)